CELEX: 32020D0243
Language: et
Date: 2020-02-13 00:00:00
Title: Nõukogu otsus (EL) 2020/243, 13. veebruar 2020, Euroopa Liidu nimel võetava seisukoha kohta metsloomade rändliikide kaitse konventsiooni osaliste konverentsi 13. Istungil seoses mitme osalise ettepanekutega muuta kõnealuse konventsiooni lisasid ning kõnealuse konventsiooni suhtes tehtud reservatsiooni tagasi võtmisega

25.2.2020   
               
               
                  ET
               
               
                  Euroopa Liidu Teataja
               
               
                  L 53/1
               
            
         NÕUKOGU OTSUS (EL) 2020/243,
         13. veebruar 2020,
         Euroopa Liidu nimel võetava seisukoha kohta metsloomade rändliikide kaitse konventsiooni osaliste konverentsi 13. Istungil seoses mitme osalise ettepanekutega muuta kõnealuse konventsiooni lisasid ning kõnealuse konventsiooni suhtes tehtud reservatsiooni tagasi võtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 192 lõiget 1 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis metsloomade rändliikide kaitse konventsiooni (edaspidi „konventsioon“) nõukogu otsusega 82/461/EMÜ (1) ja see jõustus 1. novembril 1983.
                  
               
                     (2)
                  
                  
                     Konventsiooni XI artikli kohaselt võib konventsiooniosaliste konverents võtta vastu otsuse muuta konventsiooni lisasid.
                  
               
                     (3)
                  
                  
                     Konventsiooniosaliste konverents võib oma 15.–22. veebruaril 2020 toimuval 13. istungil teha otsuseid muuta konventsiooni lisasid.
                  
               
                     (4)
                  
                  
                     On asjakohane määrata kindlaks liidu nimel konventsiooniosaliste konverentsil võetav seisukoht, kuna konventsiooni lisasid muutvad otsused on liidule siduvad.
                  
               
                     (5)
                  
                  
                     Liit esitas ettepanekud liigi Tetrax tetrax kandmiseks konventsiooni I lisasse ning liikide Galeorhinus galeus, Tetrax tetrax ja Sphyrna zygaena kandmiseks konventsiooni II lisasse. Nende muudatusettepanekute puhul ei oleks vaja liidu õigust muuta.
                  
               
                     (6)
                  
                  
                     Teised konventsiooniosalised esitasid ettepanekud liikide Elephas maximus indicus, Panthera onca, Ardeotis nigriceps, Houbaropsis bengalensis bengalensis, Diomedea antipodensis ja Carcharhinus longimanus kandmiseks konventsiooni I lisasse ning liikide Panthera onca, Ovis vignei ja Sphyrna zygaena (piirkondlik populatsioon, mida esineb Brasiilia, Uruguay ja Argentina majandusvööndites ning külgnevates rahvusvahelistes vetes) kandmiseks konventsiooni II lisasse.
                  
               
                     (7)
                  
                  
                     Liit peaks toetama oma ettepanekut kanda konventsiooni II lisasse Sphyrna zygaena üleilmne populatsioon, eelistades seda teise konventsiooniosalise esitatud ettepanekule hõlmata üksnes piirkondlik populatsioon, mida esineb Brasiilia, Uruguay ja Argentina majandusvööndites ning külgnevates rahvusvahelistes vetes.
                  
               
                     (8)
                  
                  
                     Liit peaks toetama kõiki muid ettepanekuid, kuna need on teaduspõhised, kooskõlas liidu kohustusega teha elurikkuse kaitseks rahvusvahelist koostööd vastavalt ÜRO bioloogilise mitmekesisuse konventsiooni artiklile 5 ja kooskõlas konventsiooniosaliste konverentsil konventsiooni raames vastu võetud otsustega.
                  
               
                     (9)
                  
                  
                     Liit ei ole liikide Elephas maximus indicus, Ardeotis nigriceps ja Houbaropsis bengalensis bengalensis leviala, mistõttu nende liikide kandmine konventsiooni I lisasse ei nõuaks liidu õiguse muutmist.
                  
               
                     (10)
                  
                  
                     Liit ei ole liigi Ovis vignei leviala, mistõttu selle liigi kandmiseks konventsiooni II lisasse ei oleks vaja liidu õigust muuta.
                  
               
                     (11)
                  
                  
                     Liiki Panthera onca esineb liidus ainult Prantsuse Guajaanas, mis jääb nõukogu direktiivi 92/43/EMÜ (2) kohaldamisalast välja, kuna seda direktiivi kohaldatakse üksnes liikmesriikide Euroopa territooriumil, mille suhtes kohaldatakse aluslepingut. Prantsuse Guajaanas on liikide, sealhulgas Panthera onca kaitse tagatud riigisiseste õigusaktidega. Seetõttu ei oleks selle liigi kandmiseks konventsiooni I lisasse vaja liidu õigust muuta.
                  
               
                     (12)
                  
                  
                     Linnuliiki Diomedea antipodensis liidus ei esine. Liidu ühine kalanduspoliitika ja kalapüügi reguleerimine asjaomaste piirkondlike kalandusorganisatsioonide poolt annab liidule asjakohased vahendid, et aidata kaasa kaitse korraldamisele. Seetõttu ei oleks selle liigi kandmiseks konventsiooni I lisasse vaja liidu õigust muuta.
                  
               
                     (13)
                  
                  
                     Liidu ühine kalanduspoliitika ja kalapüügi reguleerimine asjaomaste piirkondlike kalandusorganisatsioonide poolt annab liidule asjakohasid vahendid, et aidata kaasa kalaliigi Carcharhinus longimanus kaitse korraldamisele. Lisaks on selle liigi püük ja pardal hoidmine keelatud nõukogu määrusega (EL) 2019/124 (3). Seetõttu ei oleks selle liigi kandmiseks konventsiooni I lisasse vaja liidu õigust muuta.
                  
               
                     (14)
                  
                  
                     Määrusega (EL) 2019/124 on keelatud püüda ja pardal hoida konventsiooni I lisasse kantud liiki Cetorhinus maximus, mille suhtes kehtib liidu reservatsioon. Seetõttu ei oleks selle reservatsiooni tagasi võtmiseks vaja liidu õigust muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel konventsiooniosaliste 13. istungil, on järgmine:
            
                        a)
                     
                     
                        toetada järgmiste liikide kandmist konventsiooni I lisasse:
                        
                                    —
                                 
                                 
                                    
                                       Tetrax tetrax,
                                 
                              
                                    —
                                 
                                 
                                    
                                       Elephas maximus indicus,
                                 
                              
                                    —
                                 
                                 
                                    
                                       Panthera onca,
                                 
                              
                                    —
                                 
                                 
                                    
                                       Ardeotis nigriceps,
                                 
                              
                                    —
                                 
                                 
                                    
                                       Houbaropsis bengalensis bengalensis,
                                 
                              
                                    —
                                 
                                 
                                    
                                       Diomedea antipodensis,
                                 
                              
                                    —
                                 
                                 
                                    
                                       Carcharhinus longimanus;
                                 
                              
                  
                        b)
                     
                     
                        toetada järgmiste liikide kandmist konventsiooni II lisasse:
                        
                                    —
                                 
                                 
                                    
                                       Tetrax tetrax,
                                    
                                 
                              
                                    —
                                 
                                 
                                    
                                       Galeorhinus galeus,
                                 
                              
                                    —
                                 
                                 
                                    
                                       Sphyrna zygaena (üleilmne populatsioon),
                                 
                              
                                    —
                                 
                                 
                                    
                                       Panthera onca,
                                 
                              
                                    —
                                 
                                 
                                    
                                       Ovis vignei.
                                 
                              
                  
         
            Artikkel 2
            Komisjon teavitab liidu nimel konventsiooni hoiulevõtjat liigi Cetorhinus maximus konventsiooni I lisasse kandmise suhtes tehtud reservatsiooni tagasi võtmisest.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 13. veebruar 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  Nõukogu 24. juuni 1982. aasta otsus 82/461/EMÜ metsloomade rändliikide kaitse konventsiooni sõlmimise kohta (EÜT L 210, 19.7.1982, lk 10).
         
            (2)  Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.7.1992, lk 7).
         
            (3)  Nõukogu 30. jaanuari 2019. aasta määrus (EL) 2019/124, millega määratakse 2019. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu (ELT L 29, 31.1.2019, lk 1).